Wentworth Miller

Wentworth Earl Miller III (født 2. juni 1972) er en engelskfødt amerikansk skuespiller, modell og manusforfatter. Han er mest kjent for hovedrollen Michael Scofield i TV-serien Prison Break.

Miller er blant annet av afro-amerikansk, engelsk, russisk, fransk, nederlandsk, irakisk, syrisk avstamning. Han er utdannet i engelsk litteratur ved Princeton University. Wentworth var med i skolens a capella-gruppe.

Hans første rolle var i miniserien Dinotopia. Etter noen småjobber, blant annet i action-serien Buffy, vampyrenes skrekk, var han med i filmen The Human Stain (2003), der hovedrollene ble spilt av Anthony Hopkins og Nicole Kidman. I 2005 gjorde Miller seg mer bemerket ved å være med i noen Mariah Carey-musikkvideoer. Han har blant annet også vært med i The Flash (2014), Legends of Tomorrow (2016), Resident Evil: Afterlife 3D (2010), The Loft (2014), Underworld (2003), Room 302 (2001), Stealth (2005), The Confession (2004), High School Reunion Terror (2012). Hans største rolle er hovedrollen Michael Scofield i Prison Break, der han samme år ble nominert til en Golden Globe for beste skuespiller i en drama-serie.

Referanser

Eksterne lenker 
  
 Biografi hos abc.com
 Biografi hos fox.com

Skuespillere fra USA
Personer fra USA født i England
Personer fra distriktet West Oxfordshire
Personer fra New York City
Fødsler i 1972